ཚོགས་འདུའི་ཐོག་ལོར་ཀྲུང་དབྱང་ཆབ་སྲིད་ཅུས་ཀྱིས་ཀྲུང་དབྱང་གི་གཏན་འབེབས་དོན་ཚན་བརྒྱད་ལག་བསྟར་བྱ་རྒྱུ་དེ་མུ་མཐུད་མངོན་གསལ་དོད་སར་བཞག་ནས་རྒྱུན་སྲིང་ལྷོད་མེད་ངང་ལག་བསྟར་བྱས་པ་དང་།ཆབས་ཅིག་སྤྱོད་ཚུལ་ཁྱབ་ཁོངས་ཐད་ཀྱི་གནས་ཚུལ་གསར་པ་དང་།གནད་དོན་གསར་པ།ཐོན་ཉེན་གསར་པ་བཅས་ལ་དམ་འཛིན་ནན་པོ་བྱས་ཐོག་ནན་པོ་དང་ནུས་ལྡན་གྱི་བྱ་ཐབས་ཐོག་ནས་དག་ཐེར་བྱས་པས་སྤྱོད་ཚུལ་འཛུགས་སྐྱོང་རྒྱུན་ཆད་མེད་པར་གཏིང་ཟབ་ཀྱི་ཕྱོགས་སུ་སྐུལ་ཁྲིད་བྱས་ཡོད།ལོར་ཀྲུང་དབྱང་གི་གཏན་འབེབས་དོན་ཚན་བརྒྱད་ལག་བསྟར་བྱས་ཚུལ་ལ་ཁྱོན་ཡོངས་ནས་ཤེས་རྟོགས་བྱ་ཆེད།ཀྲུང་དབྱང་གཞུང་དོན་ཐིང་དང་རྒྱལ་སྲིད་སྤྱི་ཁྱབ་ཁང་གཞུང་དོན་ཐིང་གིས་འབྲེལ་ཡོད་སྡེ་ཚན་དང་མཉམ་དུ་ལྟ་སྐུལ་བརྟག་ཞིབ་ཚོགས་ཆུང་བཙུགས་ཏེ་འབྲེལ་ཡོད་ས་ཁུལ་དང་།སྡེ་ཚན།གཞུང་ཁོངས་ཁེ་ལས་བཅས་ལ་བསྐྱོད་དེ་ས་གནས་ས་ཐོག་ཏུ་ལྟ་སྐུལ་ཞིབ་བཤེར་དང་བརྟག་ཞིབ་བྱས་པ་རེད།ལྟ་སྐུལ་ཞིབ་བཤེར་དང་བརྟག་ཞིབ་བྱས་པའི་གནས་ཚུལ་གྱི་ཐོག་ནས་ས་ཁུལ་ཁག་དང་སྡེ་ཚན་ཁག་གིསམཐའ་འཁྱོངས་བྱེད་པ་དང་།སྲ་བརྟན་དུ་གཏོང་བ།གཏིང་ཟབ་ཏུ་གཏོང་བ།རྒྱ་ཆེར་གཏོང་བབཅས་ཀྱི་བླང་བྱ་གཞིར་བཟུང་།འཆིང་སྔགསའདོན་གྱིན་འདོན་གྱིན་དམ་དུ་འགྲོ་བ་དངསྡེབ་སྒྲིལ་ཁུ་ཚུརགཞུ་གྱིན་གཞུ་གྱིན་ཚགས་དམ་དུ་འགྲོ་བ་ལྟར་སྤྱོད་ཚུལ་འཛུགས་སྐྱོང་ཐད་རྣམ་པ་གསར་པ་ཞིག་ཆགས་པ་དང་།རྒྱ་ཆེའི་ཏང་ཡོན་དང་ལས་བྱེད་པའི་བསམ་བློའི་ངོས་འཛིན་སྔར་བས་འགྱུར་ལྡོག་ཕྱིན་པ།གཅིག་སྡུད་ཆེད་དོན་བཅོས་སྒྲིག་གི་ཕན་འབྲས་མངོན་གསལ་དོད་པ།ལམ་ལུགས་འཛུགས་སྐྱོང་གི་གྲུབ་འབྲས་གཡུར་དུ་ཟ་བ།སྤྱོད་ཚུལ་ལེགས་སུ་དང་སྒྲིག་ཁྲིམས་ནན་དུ་འགྲོ་རྒྱུར་རྒྱུན་མཐུད་ངང་ཤུགས་སྣོན་ཐེབས་པ།སྒྲིག་འགལ་གྱི་བྱེད་སྤྱོད་ཁག་གཅིག་ཐག་གཅོད་ནན་པོ་བྱས་པ་བཅས་མངོན་ཡོད།ཀྲུང་དབྱང་གི་གཏན་འབེབས་དོན་ཚན་བརྒྱད་ཀྱི་དགོངས་དོན་རྒྱུན་མཐུད་ངང་ལག་བསྟར་དོན་འཁྱོལ་བྱས་ནས་མང་ཚོགས་ཀྱིས་འཁོན་འཛིན་ཞེ་ནད་བྱེད་པའིསྤྱོད་ཚུལ་བཞིའིགནད་དོན་ཁ་ཤས་ཐག་གཅོད་བྱས་པ་དང་།དེ་སྔ་གཏན་འགོག་བྱེད་མི་ཐུབ་སྙམ་པའི་ཚུལ་མིན་སྤྱོད་ངན་ཁ་ཤས་གཏན་འགོག་བྱས་པ།རྒྱུན་མཐོང་ཡ་མཚན་མི་སྐྱེས་པའི་སྲོལ་ངན་ཁ་ཤས་བསལ་བ།ཏང་སྲོལ་སྲིད་སྲོལ་སྔར་བས་འགྱུར་ལྡོག་ཡག་པོ་འགྲོ་བ།ཏང་དང་མང་ཚོགས་དང་།ལས་བྱེད་པ་དང་མང་ཚོགས་ཀྱི་འབྲེལ་བ་སྔར་བས་དམ་ཟབ་ཏུ་འགྲོ་རྒྱུར་སྐུལ་འདེད་ནུས་ལྡན་བཏང་བ་བཅས་བྱུང་ནས་རྒྱ་ཆེའི་ལས་བྱེད་པ་དང་མང་ཚོགས་ཀྱི་བསྔགས་བརྗོད་ཐོབ་པའི་ངོས་འཛིན་གནང་བ་རེད།